களிற்றுடனிலை

புறநானூற்றுப் பாடல்களுக்குத் தரப்பட்டுள்ள துறைகளில் களிற்றுடனிலை என்பது ஒன்று. இது தும்பைத் திணையின் துறை. புறநானூற்றில் இத்துறைப் பாடல் ஒன்றே ஒன்று உள்ளது. 
இலக்கண நூல் விளக்கம்
களிற்றுடனிலையைத் தொல்காப்பியம் ‘களிறு எறிந்து பட்ட பாடு’ எனக் குறிப்பிடுகிறது. தொல்காப்பியம் புறத்திணையியல் 72.
புறப்பொருள் வெண்பாமாலை தும்பைத் திணையின் 24 துறைகளில் ஒன்றாக இது குறிப்பிடப்பட்டுள்ளது. வேலைக் களிற்றின்மேல் எறிந்த வீரன் அது வீழும்போது அதன் அடியில் பட்டு உயிரிழந்த செய்தியைக் கூறுவது இத் துறை. ஒளிற்று எஃகம் பட வீழ்ந்த
களிற்றின் கீழ்கு கண்படுத்தன்று - புறப்பொருள் வெண்பாமாலை – 146
இலக்கியம்
புறநானூற்றுப் பாடல்
அள்ளூர் நன்முல்லையார் இதனைப் பாடியுள்ளார். 
ஆசு ஆகு எந்தை யாண்டு உளன் கொல்லோ
குன்றத்து அன்ன களிற்றுடன் பட்டோன்
எனச் சொல்லி அவனுக்காக இரங்குகிறார். புறநானூறு 307
அடிக்குறிப்பு

பகுப்பு:புறநானூற்றுத் துறைகள்